เลือกตั้ง 2562: กกต.มีมตินับคะแนน​-เลือกตั้งใหม่ นครปฐม-ชุมพร
วันนี้(18 เม.ย.2562) นายแสวง บุญมี รองเลขาธิการคณะกรรมการการเลือกตั้ง (กกต.) แถลงผลการประชุมกกต.พิจารณาคำร้องเกี่ยวกับการเลือกตั้งว่า กกต.ได้ยกคำร้องไป 20 สำนวนคดี เนื่องจากไม่มีพยานหลักฐานเพียงพอและมีมติสั่งให้นับคะแนนใหม่เขตเลือกตั้งที่ 1จ.นครปฐม 236 หน่วย และหน่วยนับคะแนนบัตรเลือกตั้งล่วงหน้านอกเขต และบัตรเลือกตั้งล่วงหน้านอกราชอาณาจักรอีก 9 หน่วยเนื่องจากปรากฏหลักฐานว่าการนับคะแนนไม่ถูกต้อง ตามพระราชบัญญัติประกอบรัฐธรรมนูญว่าด้วยการเลือกตั้ง ส.ส. มาตรา 124 ซึ่งอาจส่งผลถึงการเปลี่ยนแปลงคะแนนแพ้ชนะในเขตเลือกตั้งนี้ ซึ่งผลคะแนนเดิมมีความใกล้เคียงกันมากโดยอาจมีผลทำให้เปลี่ยนแปลงลำดับของผู้ได้รับการเลือกตั้งนายแสวง กล่าวว่านอกจากนี้ที่ประชุมยังมีมติสั่งให้มีการเลือกตั้งใหม่ในหน่วยเลือกตั้งที่ 9 หมู่ที่ 7 บ้านดวงดี ต.สองพี่น้อง อ.ท่าแซะ ของเขตเลือกตั้งที่ 2 จ.ชุมพร ในวันที่ 28 เม.ย.นี้ เนื่องจากปรากฎหลักฐานอันควรเชื่อได้ว่าผลการนับคะแนนมีจำนวนผู้มาใช้สิทธิเลือกตั้งไม่ตรงกับจำนวนบัตรเลือกตั้งที่ใช้ออกเสียงลงคะแนนโดยกำหนดให้เลือกตั้งใหม่ ในวันที่ 28 เม.ย.นี้ตั้งแต่เวลา 08:00 น.-17:00 น. โดยผู้ที่ไม่ได้ไปใช้สิทธิ์เลือกตั้งในวันที่ 24 มี.ค.ที่ผ่านมา สามารถไปใช้สิทธิ์เลือกตั้งในวันที่ 28 เม.ย.นี้หากไม่ไปใช้สิทธิ์เลือกตั้งในวันดังกล่าวจะถูกตัดสิทธิ์ทุกประการตามที่กฎหมายกำหนดอ่าน เนายแสวง กล่าวว่า สำหรับการนับคะแนนใหม่จำนวน 2 หน่วยเลือกตั้ง ที่เขตเลือกตั้งที่ 3 จ.ขอนแก่นวันนี้เป็นไปด้วยความเรียบร้อยจำนวนบัตรตรงกันถูกต้อง หลังจากนี้ กกต.เขตจะส่งรายงานผลคะแนนมามายัง กกต.กลางรับทราบส่วนปัญหาบัตรเลือกตั้งนอกราชอาณาจักรที่นิวซีแลนด์ นายแสวง กล่าวว่า อยู่ระหว่างหาผู้รับผิดชอบ ซึ่งเป็นปัญหาเรื่องการบริหารแผนงานเลือกตั้ง ซึ่งจะต้องพิจารณาดูว่าสาเหตุที่จะส่งมาไม่ถึงคืออะไรโดยมีคณะกรรมการตรวจสอบข้อเท็จจริง 3 ฝ่ายเพื่อให้เกิดความกระจ่างคาดว่าจะได้คำตอบในเร็วๆนี้อ่าน
นายแสวง บุญมี รองเลขาธิการ กกต. แถลงผลการประชุมกกต.พิจารณาคำร้องเกี่ยวกับการเลือกตั้ง โดยยกคำร้องไป 20 สำนวนคดี เนื่องจากไม่มีพยานหลักฐานเพียงพอ และมีมติสั่งให้นับคะแนนใหม่จ.นครปฐม และเลือกตั้งใหม่ จ.ชุมพร 
เลือกตั้ง62,กกต.,นับคะแนน,ไทยพีบีเอส,ThaiPBSnews